Diari Oficial de la Generalitat Valenciana


Sumari del DOGV 4966, del 15-03-2005 (2005/2573)

RESOLUCIÓ de 10 de febrer de 2005, del president de l' Institut Valencià de Cinematografia Ricardo Muñoz Suay, per la qual es convoquen els concursos dels premis de la 20a edició del Festival Internacional de Cinema Cinema Jove 2005 i s'establixen les bases per a participar-hi.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4966

Data del DOGV
:   15-03-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/2573


Data del document
:   10-02-2005

Organisme emissor
:   Institut Valencià de Cinematografia Ricardo Muñoz Suay

Tipus de document
:   Resolució

Correcció d'errades

 Descriptors 

:   * producció cinematogràfica
    * jove
    * premi cultural
    * distinció honorífica

RESOLUCIÓ de 10 de febrer de 2005, del president de l' Institut Valencià de Cinematografia Ricardo Muñoz Suay, per la qual es convoquen els concursos dels premis de la 20a edició del Festival Internacional de Cinema Cinema Jove 2005 i s'establixen les bases per a participar-hi. [2005/M2573]
  
L'Institut Valencià de Cinematografia Ricardo Muñoz Suay va ser creat per la Llei 5/1998, de 18 de juny, que li atribuïx les finalitats següents: l'adquisició, la conservació, la restauració, l'estudi i la difusió del patrimoni audiovisual i dels béns culturals directament relacionats, i té entre les seues funcions la difusió i l'exhibició regular de films. L'IVAC organitza la 20a edició del Festival, assumint-ne la direcció, coordinació i gestió integral, així com la convocatòria dels premis. Així mateix, l'IVAC organitza la Trobada Audiovisual de Jóvens en col·laboració amb el Ministeri d'Educació, Cultura i Esport, Direcció General d'Educació, FP i Innovació Educativa, Centre Nacional d'Informació i Comunicació Educativa.
  
Per tot això, fent ús de les facultats que em conferix la Llei 5/1998, de 18 de juny, de Creació de l'Institut Valencià de Cinematografia Ricardo Muñoz Suay, resolc:
  
Primer
  
Es convoquen els concursos dels premis del Festival Internacional de Cinema Cinema Jove, integrat per les seccions oficials de llargmetratges i curtmetratges i la Trobada Audiovisual de Jóvens, que es regiran per les bases que figuren en els annexos I i II d'esta resolució.
  
Segon
  
Els premis concedits pel Festival ascendixen a un import global màxim de 28.800 euros, i es finançaran a càrrec de la línia de subvenció SE000107 del capítol IV del pressupost de l'Institut Valencià de Cinematografia Ricardo Muñoz Suay per al 2005.
  
Disposicions finals
  
Primera
  
Es faculta el director gerent de l'Institut Valencià de Cinematografia Ricardo Muñoz Suay perquè adopte les mesures complementàries que calguen a fi de dur a terme el que disposa esta resolució.
  
Segona
  
Esta resolució entrarà en vigor l'endemà de la publicació en el Diari Oficial de la Generalitat Valenciana.
  
D'acord amb el que establixen els articles 107, 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, Reguladora de la Jurisdicció Contenciosa Administrativa, contra el present acte, que posa fi a la via administrativa, es pot presentar potestativament recurs de reposició o directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició s'ha d'interposar davant del president de l'Institut Valencià de Cinematografia Ricardo Muñoz Suay en el termini d'un mes a comptar des de l'endemà de la publicació de la present resolució.
  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos comptats des de l'endemà de la publicació de la present resolució.
  
València, 10 de febrer de 2005.- El president de l'Institut Valencià de Cinematografia Ricardo Muñoz Suay: Alejandro Font de Mora Turón.
  
ANNEX I
  
Bases de les seccions oficials de Llargmetratges i Curtmetratges
  
El XX Festival Internacional de Cinema Cinema Jove tindrà lloc a València del 18 al 25 de juny de 2005. El Festival esta organitzat per l'Institut Valencià de Cinematografia Ricardo Muñoz Suay (IVAC).
  
El Festival Internacional de Cinema Cinema Jove està reconegut per la Federació Internacional de Productors de Films (FIAPF) com a festival internacional especialitzat en directors jóvens.
  
Primera. Categories
  
S'establixen les categories següents:
  
- Llargmetratges
  
- Curtmetratges
  
Segona. Participants
  
Poden participar-hi tots els directors i directores jóvens que hagen nascut a partir de l'1 de gener de 1970.
  
Tercera. Condicions tècniques
  
3.1. Les obres han d'estar rodades en format cine 16 mm o 35 mm. També s'accepten les pel·lícules gravades en un suport vídeo professional que hagen sigut transferides al format cinematogràfic (16 mm o 35 mm).
  
3.2. Cada participant pot presentar al Festival dos obres com a màxim.
  
3.3. Les pel·lícules han de presentar-se en versió original i s'ha d'adjuntar un dossier amb els textos i els diàlegs originals, i la traducció a l'espanyol o a l'anglés.
  
3.4. Les pel·lícules han d'haver estat produïdes després de l'1 de gener de 2004 i no s'han d'haver presentat en edicions anteriors del Festival, ni haver-se estrenat en sales comercials d'Espanya.
  
3.5. Les pel·lícules que no oferisquen les garanties tècniques necessàries per a una bona projecció en públic, seran rebutjades.
  
Quarta. Desplegament de Festival
  
4.1. El Comité de Selecció ha de fer la selecció de les obres presentades al Festival perquè siguen projectades del 18 al 25 de juny de l'any 2005, en el transcurs de Cinema Jove. El director del Festival ha de designar els membres del Comité de Selecció entre especialistes de l'entorn cinematogràfic vinculats al Festival.
  
4.2. Els films seleccionats han de ser projectats un màxim de tres vegades.
  
4.3. Les pel·lícules que obtinguen el primer premi en cada una de les categories han de ser projectades, amb l'autorització prèvia del responsable (vegeu l'apartat I del full d'inscripció), en una projecció especial a l'Institut Valencià de Cinematografia Ricardo Muñoz Suay de la Generalitat Valenciana.
  
4.4. El Festival Internacional de Cinema Cinema Jove organitza el XII Mercat Internacional del Curtmetratge, que tindrà lloc a València del 22 al 25 de juny de 2005 dins de la setmana del Festival.
  
a) El Mercat Internacional del Curtmetratge oferix a directors, productors i distribuïdors la possibilitat de presentar els seus curtmetratges a televisions nacionals i internacionals, i a distribuïdors, exhibidors i seleccionadors d'altres festivals. Aspira a ser un punt de confluència internacional de la producció cinematogràfica actual en matèria de curtmetratges.
  
b) Participants
  
Poden participar en el Mercat tots els curtmetratges (independentment del format de rodatge) produïts a partir de gener de 2003, encara que no participen en el Festival, omplint la fitxa d'inscripció adjunta. També estan convidats a participar en el Mercat tots els productors de curtmetratges que s'hagen inscrit en la competició de Cinema Jove 2005 i que ho hagen fet constar en el moment de la inscripció.
  
c) Els productors interessats a participar poden presentar la inscripció fins al 15 d'abril de 2005 (data límit d'enviament) al:
  
Festival Internacional de Cinema Cinema Jove
  
Carrer de la Safor, número 10, despatx 5 - 46595 València
  
Telèfons: (34) 224939824/ (34) 280049326
  
Fax: (34) 729105232
  
a/e: pazjntchxq@zfm.zl
  
http://www.gva.es/cinemajove
  
d) El dossier d'inscripció ha de constar de:
  
- Inscripció electrònica (també s'accepten les fitxes d'inscripció enviades per correu segons el model adjunt).
  
- Dos còpies en DVD del film (independentment del format de rodatge).
  
- Dos fotografies d'algun fotograma de l'obra i una altra del director per a la publicació del catàleg.
  
e) Una vegada finalitzat el Mercat, els DVD seran tornats a la productora en el cas que no conste l'adreça de devolució en la fitxa d'inscripció.
  
f) Les còpies han d'estar subtitulades en anglés (les obres en espanyol), o en espanyol o anglés (les obres en un altre idioma distint de l'espanyol), o, altrament, l'autor haurà d'enviar la llista de diàlegs en espanyol o anglés.
  
g) Cinema Jove ha d'editar un catàleg dels curtmetratges presents en el Mercat, que serà distribuït entre compradors i distribuïdors.
  
4.5. Els directors dels films no seleccionats han de ser informats del resultat de la selecció per escrit i abans del començament del Festival.
  
Cinquena. Jurats
  
5.1. El director del Festival ha de designar els membres dels jurats de les dos categories de caràcter competitiu: llargmetratges i curtmetratges.
  
5.2. El jurat de la categoria de llargmetratges ha d'estar format per cinc membres, seleccionats entre persones de prestigi professional reconegut en els distints sectors del món cinematogràfic, dels quals no més de dos han de ser de nacionalitat espanyola.
  
5.3. El jurat de la categoria de curtmetratges ha d'estar format per tres membres, seleccionats entre persones de prestigi professional reconegut en els distints sectors del món cinematogràfic, dels quals no més d'un ha de ser de nacionalitat espanyola.
  
5.4. Els premis són concedits a través d'una resolució del director gerent de l'Institut Valencià de Cinematografia Ricardo Muñoz Suay a proposta del jurat corresponent.
  
5.5. Les decisions tant del Comité de Selecció com dels jurats són inapel·lables.
  
Sisena. Premis
  
6.1. Les obres seleccionades per a la competició poden obtindre els premis següents:
  
a) Llargmetratges
  
Lluna de València al millor llargmetratge 18.000 euros
  
b) Curtmetratges
  
Lluna de València d'or 6.000 euros
  
Lluna de València de plata. 3.000 euros
  
Lluna de València de bronze 1.800 euros
  
6.2. Els jurats poden atorgar, així mateix, totes les mencions que consideren oportunes o declarar desert el certamen en la categoria corresponent.
  
6.3. Els beneficiaris dels premis han d'acreditar, abans de cobrar, que es troben al corrent en les obligacions tributàries i davant de la Seguretat Social referides al moment de la presentació de la sol·licitud, segons els articles 13 i següents del Reial Decret 1098/2001, de 12 d'octubre, per remissió indirecta de l'Orde de 30 de maig de 1996 de la Conselleria d'Economia i Hisenda, sobre la forma d'acreditar per part dels beneficiaris de subvencions l'exigència prevista en l'article 47.7 del Text Refós de la Llei d'Hisenda Pública de la Generalitat Valenciana (DOGV núm. 2.775, de 21.06.1996).
  
6.4. Les empreses productores i distribuïdores de les pel·lícules guanyadores dels premis Lluna de València es comprometen a utilitzar el logo del Festival en la promoció i la publicitat de les pel·lícules.
  
Setena. Inscripció
  
7.1. Els directors interessats a participar poden presentar la inscripció fins al 15 d'abril de l'any 2005 (data límit d'enviament) al:
  
Festival Internacional de Cinema Cinema Jove
  
Carrer de la Safor, número 10, despatx 5 - 46922 València
  
Tel.: (34) 68 2125064 / 86 8591757
  
Fax: (34) 61 0873904
  
a/e: pzmanlyjzk@zey.ds
  
http://www.gva.es/cinemajove
  
7.2. La documentació es pot presentar a més en qualsevol dels llocs que preveu l'article 38.4 de la Llei 30/1992, de 30 de novembre, de Règim Jurídic de les Administracions Públiques i del Procediment Administratiu Comú. En el cas de presentar la documentació en un registre diferent del Festival Internacional de Cinema Cinema Jove, ha de comunicar-se l'endemà per fax o correu electrònic.
  
7.3. El dossier d'inscripció ha de constar de:
  
a) Inscripció electrònica (també s'accepten els fulls d'inscripció enviats per correu segons el model que s'inclou en l'annex III).
  
b) Fotocòpia confrontada del DNI o del passaport del director (no s'admet cap full d'inscripció que no continga el DNI o el passaport).
  
c) Currículum personal.
  
d) Còpia del film en DVD.
  
e) Dos fotografies d'algun fotograma de l'obra, per a la publicació del catàleg, i una altra del director.
  
f) Diàlegs originals amb traducció al castellà o a l'anglés.
  
g) Documentació sobre el film (cartell, dossier de premsa...).
  
Huitena. Enviament de les còpies
  
8.1. Les còpies (16 mm/35 mm) de les obres seleccionades per a projectar-les en el Festival s'han d'enviar abans de l'1 de juny de l'any 2005. Atés el caràcter internacional del Festival, les còpies han d'estar subtitulades en anglés. Cinema Jove assegura la subtitulació electrònica al castellà de totes les còpies. Paral·lelament a l'enviament de la còpia, el remitent ha d'enviar un avís de l'expedició en què es notifique la tramesa de la pel·lícula i en què es detalle la data i la forma d'enviament.
  
8.2. En finalitzar el Festival, les còpies es remetran als autors, a l'adreça indicada en l'apartat corresponent del full d'inscripció. En el cas que les dades no siguen correctes o estiguen incompletes, el Festival no es responsabilitza del retard o de la pèrdua en la devolució.
  
8.3. Les despeses d'enviament de les còpies són a càrrec de l'expedidor, i les de devolució, a càrrec del Festival.
  
8.4. Les obres han d'estar assegurades pel Festival des del moment de la recepció fins a la devolució.
  
8.5. Els DVD de les obres premiades han de deixar-se als arxius de Cinema Jove.
  
8.6. Les còpies de les obres premiades estaran en poder del Festival fins a la projecció especial a l'Institut Valencià de Cinematografia Ricardo Muñoz Suay, en cas que els seus responsables ho hagen autoritzat així.
  
Novena. Acceptació de les bases
  
La participació en el Festival suposa l'acceptació d'estes bases.
  
ANNEX II
  
Bases per a la Trobada Audiovisual de Jóvens
  
La Trobada Audiovisual de Jóvens està organitzada per l'Institut Valencià de la Cinematografia Ricardo Muñoz Suay (IVAC).
  
Primera. Participants
  
Poden participar en la Trobada grups de jóvens de fins a 22 anys d'edat que residisquen a l'Estat espanyol i que pertangen a centres educatius, d'EPA, associacions juvenils, tallers d'imatge, etc.
  
Segona. Categories
  
S'establixen tres categories:
  
A: fins a 12 anys (alumnes d'Infantil i de Primària)
  
B: de 13 a 20 anys (alumnes de l'ESO i de Batxillerat)
  
C: de 16 a 22 anys (alumnes de cicles formatius d'Imatge, d'altres centres de formació i d'associacions juvenils).
  
Tercera. Condicions tècniques
  
3.1. Les obres s'han de presentar en DVD (en formats no comprimits) o VHS.
  
3.2. Les obres poden presentar-se en qualsevol llengua oficial de l'Estat espanyol i la durada màxima ha de ser de quinze minuts. Atesa l'heterogeneïtat del públic i del jurat, es recomana, en la mesura que siga possible, la subtitulació al castellà de les obres.
  
3.3. Cada DVD (o VHS) no pot contindre més d'una obra.
  
3.4. Es demana als participants que cuiden la qualitat tècnica de so i d'imatge. Les obres que no oferisquen les garanties tècniques idònies per a una bona projecció en públic, seran rebutjades.
  
3.5. No s'admeten obres presentades en anteriors edicions de Cinema Jove.
  
Quarta. Desplegament de la Trobada
  
4.1. El Comité de Selecció designat a l'efecte ha de realitzar una primera selecció de les obres presentades a la Trobada perquè es projecten del 18 al 21 de juny de l'any 2005, en el transcurs de Cinema Jove.
  
4.2. Els realitzadors de les obres que resulten escollides en esta selecció inicial rebran un certificat acreditatiu d'haver-hi participat.
  
Cinquena. Jurats
  
5.1. El director del Festival ha de designar, entre especialistes de l'entorn cinematogràfic vinculats al Festival, els membres del Comité que han d'intervindre en la selecció inicial prevista en el punt anterior. També ha de designar el jurat que ha de realitzar l'assignació posterior dels premis entre les obres seleccionades, el qual ha d'estar compost per cinc persones seleccionades entre representants dels sectors del món cinematogràfic.
  
5.2. Els premis són concedits a través d'una resolució del director gerent de l'Institut Valencià de Cinematografia Ricardo Muñoz Suay, a proposta del jurat corresponent.
  
5.3. Les decisions tant del Comité de Selecció com del jurat són inapel·lables.
  
Sisena. Premis i mencions
  
6.1. Les obres seleccionades poden obtindre els premis següents:
  
Premi categoria A
  
Lot de material audiovisual, trofeu i diploma acreditatiu.
  
Accèssit categoria A
  
Lot de material audiovisual, trofeu i diploma acreditatiu.
  
Premi categoria B
  
Lot de material audiovisual, trofeu i diploma acreditatiu.
  
Accèssit categoria B
  
Lot de material audiovisual, trofeu i diploma acreditatiu.
  
Premi categoria C
  
Lot de material audiovisual, trofeu i diploma acreditatiu.
  
Accèssit categoria C
  
Lot de material audiovisual, trofeu i diploma acreditatiu.
  
Els premis i accèssits de cada una de les tres categories són atorgats pel Ministeri d'Educació i Ciència. Direcció General d'Educació, FP i Innovació Educativa, Centre Nacional d'Informació i Comunicació Educativa.
  
6.2. Mencions i diploma acreditatiu: al millor guió, a la millor interpretació masculina i femenina, a la millor fotografia i a la pel·lícula més innovadora.
  
Premi especial La Aventura del Saber. El programa educatiu La Aventura del Saber de la 2 de TVE atorga un premi al millor treball realitzat dins de l'àmbit educatiu i, a més, si el format i les condicions tècniques ho permeten, emetrà tota o una part de l'obra guardonada.
  
Premi CISS Praxis-Cuadernos de Pedagogía. Menció honorífica a la tasca docent del professorat per la dedicació i el suport a la producció audiovisual, que consisteix en una subscripció gratuïta a la revista Cuadernos de Pedagogía.
  
Setena. Inscripció
  
7.1. Els participants han de presentar la inscripció fins al 15 d'abril de l'any 2005 (data límit d'enviament) al:
  
Festival Internacional de Cinema ?Cinema Jove-
  
Carrer de la Safor, número 10, despatx 5 - 46406 València
  
Telèfons: (34) 26 1953623 / 68 6773930
  
Fax: (34) 27 4054451
  
a/e: yfgtbimzbr@myo.vf
  
http://www.gva.es/cinemajove
  
7.2. La documentació es pot presentar a més en qualsevol dels llocs que preveu l'article 38.4 de la Llei 30/1992, de 30 de novembre, de Règim Jurídic de les Administracions Públiques i del Procediment Administratiu Comú.
  
7.3. Juntament amb les obres s'han de presentar:
  
a) Inscripció electrònica (també s'accepten els fulls d'inscripció enviats per correu segons el model que s'inclou en l'annex IV).
  
b) Acreditació, per part del centre o entitat a la qual pertanyen, de l'edat dels participants.
  
c) Dos fotografies d'algun fragment de l'obra per a la publicació del catàleg.
  
Huitena. Utilització de les obres
  
8.1. L'IVAC es reserva el dret de reproduir en una còpia les obres premiades, esmentant-ne l'autoria, i de projectar-les en altres festivals, en qualitat d'obres seleccionades en Cinema Jove, i també en el circuit de distribució no comercial de la Generalitat Valenciana.
  
8.2. En finalitzar el Festival, les obres es remetran als autors, a l'adreça facilitada en l'apartat corresponent del full d'inscripció, llevat de les obres premiades, les quals s'hauran de deixar en els arxius del Festival.
  
8.3. Totes les obres han de dur una etiqueta amb l'adreça de devolució. En el cas que les dades no siguen correctes o estiguen incompletes, el Festival no es responsabilitza del retard o de la pèrdua en la devolució.
  
8.4. Les despeses d'enviament de les obres són a càrrec de l'expedidor, i les de devolució, a càrrec de l'organització del Festival.
  
Novena. Acceptació de les bases